Viro
Viron tasavalta () eli Viro on tasavalta Itämeren itärannalla Pohjois-Euroopassa Suomenlahden eteläpuolella. Virolla on maaraja Venäjän federaation ja Latvian kanssa. Maan asukasluku on 1 320 000, joista noin kolmannes (434 426) asuu pääkaupungissa Tallinnassa. Tallinnan jälkeen suurimpia kaupunkeja ovat yliopistokaupunki Tartto (98 449 asukasta), teollisuuskaupungit Narva (59 049 asukasta) ja Kohtla-Järve (37 198 asukasta) sekä niin sanottu Viron kesäpääkaupunki Pärnu (40 005 asukasta).
Epäitsenäinen kaupunki
Kymmenen Viron kaupunkia, kuten Tallinna, Kohtla-Järve ja Narva, muodostaa yhtä aikaa alueellisen asutus- ja hallintoyksikön. Viisi kaupunkia, Haapsalu, Narva-Jõesuu, Paide, Pärnu ja Tartto ovat "sisäkkäisiä kaupunkeja", jotka ovat hallintoyksikköinä alueellisesti laajempia kuin asutusyksikköinä. Kaikki muut 32 kaupunkia kuuluvat hallinnollisesti maalaiskuntiin.